MUOVITEOLLISUUS RY:N STANDARDISOINTI-OHJESÄÄNTÖ - PDF
Download "MUOVITEOLLISUUS RY:N STANDARDISOINTI-OHJESÄÄNTÖ"
1 1 (7) Asiamies Minna Annala Hyväksytty Päivitetty MUOVITEOLLISUUS RY:N STANDARDISOINTI-OHJESÄÄNTÖ Sisällys 1 Standardisointi Muoviteollisuus ry:ssä Kansallinen seurantaryhmä Kansallisen seurantaryhmän tehtävät Kansallisen seurantaryhmän jäsenyys Kansallisen seurantaryhmän rakenne Puheenjohtaja Sihteeri Standardisointiaineiston jakelu (komiteaportaalit ja verkkosivut) Kokoukset ja päätöksenteko Kokoukset Lausuntopyyntöjen käsittely Kannan muodostaminen tapauksissa joissa kansallista seurantaryhmää ei ole Kansallisten standardien ajantasaisuus Osallistuminen eurooppalaisiin ja kansainvälisiin standardisointikokouksiin Toiminnan suunnittelu ja arviointi... 7 Muoviteollisuus ry PL 4 Eteläranta 10 Puh Y-tunnus Helsinki Faksi Kotipaikka Helsinki
2 2 (7) 1 Standardisointi Muoviteollisuus ry:ssä Muoviteollisuus ry on SFS (Suomen Standardisoimisliitto SFS ry) toimialayhteisö (TAY), jonka vastuulla on toimialayhteisösopimuksen mukaisesti hoitaa standardisointia niissä CEN:n ja ISO:n komiteoissa, joiden vastuu on yhdistykselle myönnetty. Muoviteollisuus ry:n standardisointityö tehdään pääosin jaostoissa. Jaostoihin muodostetaan tarpeen mukaan työryhmiä. Tarvittaessa perustetaan myös muita kansallisia seurantaryhmiä. Ohessa lista CEN- ja ISO-komiteoiden vastuista jaostoittain. Putkijaosto: CEN/TC 155 Plastic piping systems and ducting systems ISO/TC 138 Plastic pipes, fittings and valves for the transport of fluids Päällystejaosto: CEN/TC 134 Resilient, textile and laminate floor coverings ISO/TC 219 Floor coverings Lujitemuovijaosto: CEN/TC 210 GRP tanks and vessels Kaukolämpöjaosto: CEN/TC 107 Prefabricated district heating pipe systems Pakkausjaosto: CEN/TC 120 Sacks for the transport of food aid Muoviteollisuus ry: CEN/TC 266 Thermoplastic static tanks Muoviteollisuus ry:n asiamiehet toimivat kansallisten seurantaryhmien sihteereinä. 2 Kansallinen seurantaryhmä Kansallisen seurantaryhmän työn tarkoituksena on seurata alan standardisointia ja vaikuttaa eurooppalaiseen ja kansainväliseen standardisointiin painottaen asioita, jotka vaikuttavat Suomen kilpailukykyyn lyhyellä ja pitkällä aikavälillä. Muoviteollisuus ry:n standardisointitoiminta perustuu avoimuuteen, syrjimättömyyteen, puolueettomuuteen ja tasapuolisuuteen. Kansallinen seurantaryhmä on Suomen ylin päättävä elin toimialueensa standardisoinnissa. Kansallisen seurantaryhmän kokoonpanoa tarkastellaan tarvittaessa. Tavoitteena on, että kaikki olennaiset sidosryhmät ovat edustettuina kansallisessa seurantaryhmässä.
3 3 (7) Tarvittaessa voidaan seurantaryhmän kokouksiin pyytää kuultavaksi eritysasiantuntijoita. Muoviteollisuus ry hoitaa toimialueensa standardisointia SFS:n ja Muoviteollisuus ry:n väliseen toimialayhteisösopimukseen perustuen. Muoviteollisuus ry saa Työ ja elinkeinoministeriöltä toimialayhteisösopimuksen nojalla TAY-avustusta kansainväliseen ja eurooppalaiseen standardisointitoimintaan. Muoviteollisuus ry on lisäksi sitoutunut hoitamaan tiettyjen eurooppalaisten ja kansainvälisten komiteoiden ja työryhmien sihteeristöjen ja projektijohtajien tehtäviä. Muoviteollisuus ry:n kansalliset seurantaryhmät toimivat SFS-oppaiden 4 ja 5 mukaisesti. 3 Kansallisen seurantaryhmän tehtävät Kansallisen seurantaryhmän ydintehtävät ovat: - toimialansa standardisoinnin seuranta ja vaikuttaminen - vastata Suomen kannanotoista standardiehdotuksiin ja standardisointia käsitteleviin kyselyihin - Suomea edustavien delegaattien nimeäminen CEN:n ja ISO:n komiteoiden kokouksiin - ISO-standardien arviointi sovellettavaksi kansallisina standardeina - standardien käännöstarpeen arviointi tapauskohtaisesti ja tarvittaessa käännösten kommentointi - tiedottaminen ja standardien käytön edistäminen - tarvittavien kansallisten standardien laadinta ja ylläpito - käsikirjojen ja muiden julkaisujen tarpeen selvittäminen - asiantuntijoiden nimeäminen työryhmiin - edistää osallistumista eurooppalaiseen ja/tai kansainväliseen standardisointiin - seurata, onko seurantaryhmän vastuualueella kaupan teknisiä esteitä muodostavia kansallisia standardeja ja tarvittaessa kumota ne, ellei ko. standardeille ole turvallisuuteen ja terveellisyyteen liittyviä erityisperusteita 4 Kansallisen seurantaryhmän jäsenyys Seurantaryhmän jäsenyys on avoin kaikille kansallisten sidosryhmien edustajille, jotka ovat kiinnostuneita seuraamaan standardisointia seurantaryhmän toimialalla ja vaikuttamaan standardien sisältöön. Jäseneksi voi liittyä täyttämällä osallistumislomakkeen ja maksamalla vuosittaisen portaalimaksun. Osallistumisen ehdot ovat kirjattuina Muoviteollisuus ry:n kansallisen seurantaryhmän osallistumislomakkeessa, joka on ladattavissa Muoviteollisuus ry:n kotisivujen standardisointiosiosta.
4 4 (7) Seurantaryhmän jäsenyys on automaattisesti jatkuva, ellei jäsen ilmoita sen päättymisestä erikseen kuluvan vuoden loppuun mennessä. Jäsenyystilanne tarkistetaan vuosittain. Muiden maiden jäsenjärjestöillä on oikeus nimetä tarkkailijoita kansallisiin seurantaryhmiin. Muoviteollisuus ry ylläpitää luetteloa kansallisten seurantaryhmien jäsenistä. 5 Kansallisen seurantaryhmän rakenne 5.1 Puheenjohtaja 5.2 Sihteeri Kansallinen seurantaryhmä valitsee keskuudestaan puheenjohtajan. Puheenjohtajuus kestää vuoden ja sitä voidaan tarvittaessa jatkaa vuoden jaksoissa eteenpäin. Tarvittaessa kansallinen seurantaryhmä valitsee keskuudestaan myös varapuheenjohtajan. Varapuheenjohtajuus vahvistetaan myös vuosittain. Puheenjohtaja johtaa kokousta, on tasapuolinen ja oikeudenmukainen. Puheenjohtaja johtaa keskustelua laaja-alaisen näkemyksen ja kansallisen konsensuksen saavuttamiseksi. Puheenjohtaja valmistelee tarvittaessa kokousten asialistan yhdessä sihteerin kanssa. Kansallisen seurantaryhmän sihteerinä toimii Muoviteollisuus ry:n asiantuntija. Sihteeri koordinoi kansallista seurantaryhmää ja hallinnoi eurooppalaisten, kansainvälisten ja kansallisten standardiehdotusten valmistelua SFS-oppaiden 4 ja 5 mukaisesti. Sihteeri vastaa asianmukaisista kirjauksista FINSTA-järjestelmään. Sihteeri toimittaa tarvittaessa tietoja teknisten komiteoiden työohjelmista. Sihteeri on puolueeton ja tasapuolinen. 6 Standardisointiaineiston jakelu (komiteaportaalit ja verkkosivut) Muoviteollisuus ry:n seurantaryhmillä on jokaisella komiteaportaali, josta löytyy kaikki oleellinen standardisointiaineisto mm. - kansallisen seurantaryhmän kokousten esityslista ja pöytäkirjat - eurooppalaisesta ja kansainvälisestä standardisoinnista tullut aineisto - standardiehdotukset ja matkakertomukset
5 5 (7) Komiteaportaalissa oleva eurooppalainen ja kansainvälinen standardisointiaineisto on tekijänoikeuslain (404/1961) suojaamaa, eikä niitä saa edelleen jakaa kansallisen seurantaryhmän ulkopuolelle. Komiteaportaaliin on pääsy vain kansallisen seurantaryhmän jäsenillä. Kansallisen seurantaryhmän kansallinen aineisto arkistoidaan vähintään viisi vuotta. Eurooppalaisen ja kansainvälisen aineiston arkistointiaika perustuu CEN ja ISO järjestelmissä olevaan arkistointiaikaan. Aineisto tallennetaan seurantaryhmän komiteaportaaliin vuodesta 2014 alkaen. Sitä edeltävä materiaali on arkistoitu paperiversiona, jonka saa pyydettäessä seurantaryhmän sihteeriltä. Muoviteollisuus ry:n verkkosivuilla on tiedot kansallisten seurantaryhmien toimialueista sekä niiden seurantavastuulla olevista eurooppalaisista ja kansainvälisistä teknisistä komiteoista. Sivuilla on lisäksi linkit eurooppalaisten ja kansainvälisten teknisten komiteoiden työohjelmiin. Muoviteollisuus ry:n verkkosivuilta löytyy ajantasaiset tiedot lausunto- ja äänestysvaiheessa olevista standardiehdotuksista sekä ohjeet kommenttien antamisesta ehdotuksiin. Sivustolta löytyy tieto, kuinka pääsee osallistumaan kansallisten seurantaryhmien työskentelyyn sekä Muoviteollisuus ry:n henkilöstön tiedot. 7 Kokoukset ja päätöksenteko 7.1 Kokoukset Kansallinen seurantaryhmä päättää itse, kuinka usein se kokoontuu ja mitä muita standardisointiin liittyviä asioita se haluaa käsitellä ISO, CEN ja SFS-standardisoinnin lisäksi. Sihteeri pitää seurantaryhmän kokouksista pöytäkirjaa, josta ilmenee kokouksen ajankohta, läsnäolijat, käsitellyt asiat sekä päätökset. Jos jäsen ilmoittaa seurantaryhmän sihteerille poissaolostaan, hän voi samalla ilmoittaa kirjallisesti kantansa etukäteen kysyttyihin asioihin. Vaihtoehtoisesti jäsen voi etukäteen kirjallisesti nimeämällä valtuuttaa toisen seurantaryhmän jäsenen käyttämään äänivaltaansa. Päätöksissä ja kannanotoissa pyritään konsensuspäätöksiin. Mikäli konsensukseen ei päästä, tehdään päätökset enemmistöpäätöksinä, jolloin jokaisella jäsenellä on yksi ääni. Äänten mennessä tasan ratkaisee puheenjohtajan ääni. Kokouksissa lasketaan läsnä olevien äänet sekä poissaolevien jäsenten ilmoittamat äänet, etukäteen kysyttyihin kirjallisesti vastattuihin asioihin.
6 6 (7) 7.2 Lausuntopyyntöjen käsittely Kannanotot standardiehdotuksiin annetaan joko SFS:n lausuntopyyntöpalvelun kautta tai Muoviteollisuus ry:n verkkosivuilla tai komiteaportaalissa olevalla virallisella CEN/ISO-kommentointilomakkeella. Lausuntopyyntöihin liittyvät lausunnot on lähetettävä sähköpostilla kyseisestä lausuntopyynnöstä vastaavalle asiantuntijalle ja niiden on oltava perillä Muoviteollisuus ry:ssä lausuntopyynnön yhteydessä mainittuun päivämäärään mennessä. Lausuntojen perusteella kansallisen seurantaryhmän sihteeri laatii Suomen kannanotot. Tarvittaessa kannanotot vahvistaa kansallinen seurantaryhmä. Kannanotot niihin standardiehdotuksiin ja kyselyihin, joiden määräpäivä on ennen seuraavaa sovittua seurantaryhmän kokousta, päätetään sähköpostitse. Ristiriitatilanteet ratkaistaan sähköpostineuvottelulla tai kutsumalla seurantaryhmä koolle. 7.3 Kannan muodostaminen tapauksissa joissa kansallista seurantaryhmää ei ole Jos kansallista seurantaryhmää ei ole, niin kyselyihin vastatessa ei yleensä oteta kantaa. Eurooppalaisiin kyselyihin vastataan pääsääntöisesti "abstain". Jos perusteluja vaaditaan, niin kirjoitetaan esimerkiksi "no national interest". HUOM! Lausunnolla oleviin ehdotuksiin saattaa tulla kommentteja, jotka johtavat kannan muodostamiseen. 7.4 Kansallisten standardien ajantasaisuus Kansallinen seurantaryhmä seuraa oman alansa kansallisia standardeja aktiivisesti. Myös seurantaryhmän ulkopuoliset yhteisöt ja sidosryhmät voivat esittää standardin uudistamista tai kumoamista. Esitys toimitetaan kirjallisesti perusteluineen seurantaryhmän sihteerille tai TAY-yhteyshenkilölle. 8 Osallistuminen eurooppalaisiin ja kansainvälisiin standardisointikokouksiin Kansallinen seurantaryhmä päättää eurooppalaisten ja kansainvälisten teknisten komiteoiden (TC) ja alakomiteoiden (SC) kokouksiin osallistuvista Suomen edustajista sekä työryhmiin (WG) nimitettävistä asiantuntijoista. Eurooppalaisiin ja kansainvälisiin kokouksiin nimettyjen osallistujien sekä työryhmiin nimettyjen asiantuntijoiden on oltava kansallisen seurantaryhmän jäseniä. Kokouksiin voivat osallistua vain toimialayhteisön nimeämät henkilöt. Pääsääntöisesti hallinnollisiin TC- ja SC-kokouksiin osallistuja on kansallisen seurantaryhmän sihteeri. Osallistumistarve arvioidaan tapauskohtaisesti. Eurooppalaisiin ja kansainvälisiin standardisointikokouksiin osallistuvien henkilöiden toimintaa ohjaa SFS-oppaan 5 linjaukset.
7 7 (7) Muoviteollisuus ry hakee vuosittain SFS:ltä TEM:n myöntämää toimiala-avustusta, joka sisältää mm. matka-avustuksen kansallisen seurantaryhmän jäsenille eurooppalaisiin ja kansainvälisiin kokouksiin. Standardisointimatkakorvausten tarkoituksena on tukea standardisointiin osallistuvien mahdollisuutta vaikuttaa standardien kehittämiseen. Tämän lisäksi matkakorvausten kohdentamisessa on tarkoitus huomioida mahdollisimman laaja suomalainen vaikuttaminen eri standardisointialueisiin. Tuki harkitaan tapauskohtaisesti ja on hyväksytettävä etukäteen Muoviteollisuus ry:n TAY-yhteyshenkilöllä. Matkakorvauksen saannin ehtoina on, että kokousosallistuja noudattaa SFS:n (TEM:n) matkarahoituspäätöksen matkustusohjeita. Matkakorvausta saaneen on laadittava standardisointikokouksesta matkaraportti, joka toimitetaan kansallisen seurantaryhmän sihteerille vietäväksi komiteaportaaliin ja toimitettavaksi SFS:lle. 9 Toiminnan suunnittelu ja arviointi Muoviteollisuus ry:n asiantuntija laatii vuosittain TAY-avustusta (ns. TEM-avustus) varten seuraavaa toimintavuotta koskevan seurantaryhmäkohtaisen toimintasuunnitelman sekä menneestä toimintakaudesta raportin. Suunnitelma ja raportti käydään läpi yhdessä kansallisen seurantaryhmän kanssa. Seurantaryhmäkohtaisessa toiminnan suunnittelussa ja raportoinnissa noudatetaan SFS:n (TEM:n) antamia ohjeita. Valitusten käsittelyssä noudatetaan SFS:n voimassa olevia ohjeita.